पाएं अपने शहर की ताज़ा ख़बरें और फ्री ई-पेपरडाउनलोड करें
महामारी के दौर में संक्रमण की रोकथाम के लिए कोरोना कर्फ्यू लगाया गया है। चिकित्सा विशेषज्ञ भी कोरोना के पीक पर आने की बात कह रहे है। इसके बाद भी शहर के कई दुकानदार अधखुली दुकानों में कारोबार कर रहे हैं। कुछ दुकानदार तो सड़क पर खड़े होकर ग्राहकों को बुला- बुलाकर दुकानों पर ले जा रहे हैं। खरीद फरोख्त होने के बाद शटर खोलकर ग्राहकों को बाहर निकाल देते हैं। प्रशासन द्वारा होम डिलेवरी और द्वार प्रदाय योजना संचालित करने का प्रावधान किया गया है लेकिन इस पर अमल नहीं हो रहा है।
यहां बता दें संक्रमण बढ़ने की स्थिति में कोरोना कर्फ्यू की अवधि 10 मई तक बढ़ा दी गई है। लेकिन हालात यह हैं सदर बाजार में कारोबारी सड़क पर खड़े होकर आवागमन करने वालों से पूछते दिखाई दे रहे हैं कि पेंट- शर्ट चाहिए, किराना चाहिए, कपड़ा चाहिए, रेडीमेट कपड़े चाहिए। जब कोई कहता है हां चाहिए तब कह देते हैं हमारे पीछे आ जाओ फिर दुकान पर पहुंचकर इधर- उधर देखकर शटर उचका देते हैं। शहर के बजरिया बाजार में कई दुकानों के आधे खुले हुए शटर देखे जा रहे हैं। इन पर दुकानदार बैठे दिख रहे हैं। जब दुकान खुली दिखती है तो ग्राहक भी पहुंच रहे हैं। पिछले दिनों में चलाया गया दुकानों में ताला डालने और जुर्माना किए जाने का अभियान अब ठप है। इस कारण दुकानदार मनमानी कर रहे हैं।
अभी संक्रमण और बढ़ने की है आशंका
चिकित्सा विशेषज्ञों की मानें तो अभी कोरोना संक्रमण के दूसरे दौर का पीक नहीं आया है। इनका मानना है कि अगले 20 दिन में इसमें पीक आने की आशंका है। इससे अंदाजा लगाया जा सकता है कि अभी जब पीक नहीं आया है तब मौतों का आंकड़ा जबरदस्त रूप से बढ़ गया है जब पीक आएगा तब क्या हालात होंगे। इनका यह भी कहना है कि आगामी दिनों में विशेष रूप से संभलकर चलने की जरूरत है। इससे बचने का सबसे सहज तरीका घर में रहना है। लेकिन इसका लोग पालन नहीं कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn